Objava zahtevka za odobritev spremembe specifikacije proizvoda, ki ni manjša, v skladu s členom 50(2)(a) Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil

(2020/C 178/06)

V skladu s členom 51 Uredbe (EU) št. 1151/2012 Evropskega parlamenta in Sveta (1) je ta objava podlaga za uveljavljanje pravice do ugovora zoper zahtevek v treh mesecih od datuma te objave.

ZAHTEVEK ZA ODOBRITEV SPREMEMBE SPECIFIKACIJE PROIZVODA ZA ZAŠČITENE OZNAČBE POREKLA/ZAŠČITENE GEOGRAFSKE OZNAČBE, KI NI MANJŠA

Zahtevek za odobritev spremembe v skladu s prvim pododstavkom člena 53(2) Uredbe (EU) št. 1151/2012

„ASIAGO“

EU št.: PDO-IT-0001-AM02 – 30. julij 2019

ZOP (X) ZGO ( )

1. Skupina vložnikov in pravni interes

Consorzio Tutela Formaggio Asiago, ki ga sestavljajo proizvajalci sira „Asiago“, je pooblaščen za vložitev zahtevka za spremembo v skladu s členom 13(1) Decreto del Ministero delle politiche agricole alimentari e forestali (uredba italijanskega ministrstva za kmetijske, živilske in gozdarske politike) št. 12511 z dne 14. oktobra 2013.

2. Država članica ali tretja država

Italija

3. Postavke v specifikaciji proizvoda, na katere se sprememba nanaša

4. Vrsta spremembe

5. Spremembe

Struktura specifikacije proizvoda je bila usklajena z zaporedjem iz člena 7 Uredbe (EU) št. 1151/2012.

Predlagana je torej ta struktura: Člen 1 – Ime; Člen 2 – Opis proizvoda; Člen 3 – Opredeljeno geografsko območje; Člen 4 – Poreklo proizvoda; Člen 5 – Metoda pridobivanja proizvoda; Člen 6 – Povezava proizvoda z območjem proizvodnje; Člen 7 – Nadzorni organ; Člen 8 – Označevanje.

Opis proizvoda

Naslednje besedilo:

„Zaščitena označba porekla ‚Asiago‘ je namenjena siru z dogrevanim testom, ki se proizvaja izključno iz kravjega mleka v skladu s specifikacijo proizvoda se loči na dve različni vrsti sira, stiskani ‚Asiago‘ in zorjeni ‚Asiago‘, katerih značilnosti so predstavljene spodaj.“

je nadomeščeno z:

„Zaščitena označba porekla ‚Asiago‘ se uporablja za sir iz delno dogrevanega testa, ki se proizvaja izključno iz kravjega mleka v skladu s to specifikacijo proizvoda in se loči na dve različni vrsti sira, ‚Asiago‘‚fresco‘ (ali ‚Asiago‘‚pressato‘) (sveži) in ‚Asiago‘‚stagionato‘ (ali ‚Asiago‘‚d’allevo‘) (zorjeni), katerih značilnosti so predstavljene spodaj.“

Namen spremembe je potrošnikom omogočiti, da z dodanima opredelitvama „Asiago fresco“ in „Asiago stagionato“ lažje opazijo razliko v zorenju med vrstama sira „Asiago“. Izraza „pressato“ in „d’allevo“ sta kljub temu še vedno dovoljena. Poleg tega je v specifikaciji proizvoda zapis kratice Z.O.P. ali ZOP nadomeščen z enotnim zapisom ZOP.

Naslednje besedilo:

je nadomeščeno z:

Namen spremembe je določiti, da posebne tehnične značilnosti veljajo za proizvod z najkrajšim predpisanim časom zorenja. Namenjena je le olajšanju faze nadzora.

Mikrobiološke in higiensko-sanitarne značilnosti sira „Asiago“„fresco“ in „Asiago“„stagionato“ so črtane.

Pravo Unije proizvajalcem sira že nalaga mikrobiološke in higiensko-sanitarne analize. Ne zdi se torej nujno, da bi bile v specifikaciji proizvoda navedene mikrobiološke in higiensko-sanitarne značilnosti, katerih ravni so vsekakor določene z veljavnimi predpisi.

Vizualne/organoleptične značilnosti sira „Asiago“„stagionato“

Naslednje besedilo:

je nadomeščeno s:

„sladkega in rahlo slanega do aromatičnega okusa (star)“.

Namen spremembe je natančneje opredeliti okus sira „Asiago“„stagionato“ po najkrajšem predpisanem času zorenja in okus sira „Asiago“ po več kot 10-mesečnem zorenju (star). S tem bo mogoče učinkoviteje nadzorovati organoleptične značilnosti.

Za opisom posebnih tehničnih značilnosti dveh vrst sira „Asiago“ se doda stavek:

„Pri siru ‚Asiago‘‚fresco‘ in pri siru ‚Asiago‘‚stagionato‘ je za omejitev odpadkov pri predelavi in brez poseganja v zgoraj navedene vizualne/organoleptične in kemijske značilnosti ter značilnosti v zvezi s težo dovoljena proizvodnja sira ‚Asiago‘ v drugačni obliki kot valjasti, kadar je proizvod namenjen izključno za predpakiranje (sir v rezinah, v kockah, nariban) ali za izdelavo sestavljenih, pripravljenih ali predelanih proizvodov.“

Namen dodatka tega načina proizvodnje je omejiti odpadke pri predelavi sira „Asiago“ v velikem številu postopkov predelave (rezine, sestavljeni proizvodi itd.), ki veljajo za neekonomične ravno zaradi teh odpadkov. Ta izbira, ki olajša pripravo proizvoda v oblikah (rezine, kocke itd.), ki jih potrošniki vedno bolj cenijo, sledi potrošniškim trendom in ponuja nove možnosti uživanja sira „Asiago“, ne da bi se organoleptične značilnosti proizvoda kakor koli spremenile.

Odstavek v zvezi s površinsko obdelavo hlebcev je poenostavljen.

Naslednje besedilo:

je nadomeščeno s:

Sektorski predpisi določajo snovi, dovoljene pri površinski obdelavi. Zdi se, da zadostuje upoštevanje veljavnih predpisov v zvezi z obdelavo skorje. Čeprav skorja ni užitna, mora proizvajalec spoštovati veljavna pravila in torej navesti uporabo snovi, zaradi katerih je lahko skorja neužitna.

Naslednje besedilo:

je nadomeščeno s:

S spremembo je dopolnjen seznam identifikacijskih oznak za sir „Asiago“, tako da se jim doda označba o poreklu na obodu/stranski ploskvi hlebcev.

Geografsko območje

Besedilo člena 2 „Območje proizvodnje“ veljavne specifikacije proizvoda je bilo prestavljeno v člen 3 predlagane specifikacije proizvoda, katerega naslov se spremeni v „Opredeljeno geografsko območje“.

Namen te spremembe je upoštevati strukturo specifikacije proizvoda, kot je predvidena v Uredbi (EU) št. 1151/2012.

Dodani sta občini Cittadella in Fontaniva.

Ti občini, ki ležita severno od Padove, sta vključeni v opredeljeno geografsko območje, ker so tam v preteklosti proizvajali mleko, namenjeno proizvodnji sira, za katero je bila pozneje priznana ZOP. Danes so v teh krajih kmetijska gospodarstva, ki so člani proizvajalcev sira z ZOP „Asiago“ in katerih mleko se lahko uporabi za proizvodnjo sira z ZOP. Namen spremembe je čim natančneje zaobjeti zgodovinsko območje proizvodnje sira z ZOP.

Dokazilo o poreklu

„Nadzorni organ preverja vse fizične in pravne osebe, ki so vpisane v te registre, v skladu z določbami specifikacije proizvoda in ustreznega načrta nadzora.“

Besedilo se spremeni z dodanim pojasnilom, da nadzorni organ preverja gospodarske subjekte, vpisane v sistem nadzora ZOP.

Metoda proizvodnje

Sprememba se nanaša na člen 3 „Krma“, prestavljen v prvi del člena 5 predlagane specifikacije proizvoda, katerega naslov se spremeni v „Metoda pridobivanja proizvoda“, točka 3.3 enotnega dokumenta.

Bombaž je dodan k prepovedanim krmilom v krmi na podlagi poglobljenih raziskav, izvedenih v sodelovanju z oddelkom za prehrano živali univerze v Padovi. Namen spremembe je utrditi značaj sira „Asiago“ z okrepitvijo vzročne povezave med krajem porekla in značilnostmi proizvoda tako, da se črta neavtohtona rastlinska vrsta, kot je bombaž.

Najmanj 50-odstotni delež suhe snovi krmnega obroka, proizveden na geografskem območju, se pridobi s travami, senom in pašo, pridelanimi na opredeljenem geografskem območju. Zadnje navedeno predstavlja del obroka, ki ustreza lahko prebavljivim vlakninam, na kratko imenovanim krma (trava in/ali seno, paša ...), ki močno vpliva na kemijske, senzorične in organoleptične značilnosti mleka ter s tem na končni proizvod. Geografsko območje proizvodnje sira „Asiago“, zlasti na gorskih in gričevnatih delih, ni posebej primerno za proizvodnjo žit (koruza, pšenica, ječmen) ali oljnic (soja), saj so zanj značilni zlasti trajno travinje/pašniki.

Kmetijska gospodarstva v verigi proizvodnje sira „Asiago“ so ozko specializirana za proizvodnjo mleka živali, pri katerih se izvaja stroga genska selekcija in ki potrebujejo uravnoteženo prehrano, pri čemer ta ni sestavljena le iz krme, temveč tudi iz krmil in koncentratov za zagotavljanje kakovosti proizvodnje in dobrobit živali samih.

Treba je torej določiti, da je mogoče krmne obroke dopolniti s koncentrati in dopolnilnimi krmili, pridobljenimi zunaj opredeljenega območja.

Ta krmila se lahko zelo hitro asimilirajo ter predstavljajo del energije in beljakovin, ki jih lahko govedo hitro izkoristi za običajne funkcije prežvekovanja. Ker je njihova vloga omejena na fiziološko podporo tem funkcijam, dejansko skoraj nič ne vplivajo na organoleptične značilnosti mleka.

Obrok, sestavljen iz suhe snovi, ki izhaja iz vsaj 50 % krme, je koristen za dobrobit živali in lahko spodbudi proizvodnjo kakovostnejšega mleka za usirjanje. Uporaba krme iz območja proizvodnje sira „Asiago“, ki je izredno bogato z rastlinskimi vrstami zaradi biotske raznovrstnosti tega ozemlja, daje mleku značilen okus, po katerem se odlikuje tudi končni proizvod.

Ta sprememba je odgovor na potrebo po prilagoditvi specifikacije proizvoda in enotnega dokumenta določbam Uredbe (EU) št. 1151/2012.

Naslednje besedilo:

„Sir ‚Asiago‘, tako vrsta ‚pressato‘ kot vrsta ‚allevo‘, se proizvaja iz mleka skladno z veljavnimi sanitarnimi določbami na tem področju. Kljub temu je v obdobju selitve živine na planinske pašnike dovoljena proizvodnja sira ‚Asiago d’allevo‘ na planinskih pašnikih iz mleka, ki odstopa od veljavnih sanitarnih določb. Mleko je treba skladiščiti pri temperaturi 4 do 11 °C in predelati v največ 60 urah od prve ali morebitne druge molže. Če se sir ‚Asiago‘ proizvede iz surovega mleka, mora biti to predelano v 36 do 48 urah po vnosu v obrat v skladu z veljavnimi določbami.“

je nadomeščeno s:

V skladu z razvojem pravnega okvira se „mleko, ki odstopa od veljavnih sanitarnih določb“, ne sme več uporabljati. Sprememba določa tudi, da se temperature skladiščenja mleka nanašajo na sirarne, medtem ko se lahko mleko, namenjeno proizvodnji sira ‚Asiago‘‚prodotto della montagna‘, skladišči pri temperaturah, ki ustrezajo naravnim okoljskim razmeram, primernim za skladiščenje. Za vse vrste sira „Asiago“ so določeni roki, v katerih je treba mleko zbrati po prvi molži, da se omogoči zbiranje mleka, ki izhaja iz več molž, in največje število ur po vnosu v sirarno, v katerih je treba mleko predelati.

Naslednje besedilo:

je nadomeščeno z:

Pri spremembi je upoštevan razvoj sistemov molže (robotski itd.), ki zagotavljajo boljše razmere za dobrobit živali, ne da bi ogrozili raven kakovosti mleka, ki se pridobi iz več molž.

Poleg tega je možnost termizacije mleka razširjena tudi na sir „Asiago“„fresco“. Ker je termizirano mleko izpostavljeno nižjim temperaturam kot pasterizirano mleko, bolje ohrani organoleptične značilnosti, lastne območju proizvodnje.

Z naslednjo spremembo se možnost uporabe mleka več zaporednih molž, kot je določena za sir „Asiago“„fresco“, razširja tudi na sir „Asiago“„stagionato“.

Naslednje besedilo:

„Za proizvodnjo zorjenega sira ‚Asiago‘ se [lahko] uporablja mleko, ki pripada dvema molžama, ki sta delno posneti na površju, dvema molžama, od katerih je ena delno posneta na površju, ali eni sami molži, ki je ravno tako delno posneta na površju. Lahko se uporabi surovo mleko ali mleko, ki se toplotno obdeluje 15 sekund pri temperaturi 57 do 68 °C, pri čemer mora biti rezultat preskusa s fosfatazo pozitiven. Dovoljena ni nobena druga obdelava mleka, razen tistih, ki so izrecno določene v tej specifikaciji proizvoda.“

je nadomeščeno z:

„Za proizvodnjo sira ‚Asiago‘‚stagionato‘ se uporablja mleko, ki se pridobi iz več zaporednih molž, pri katerih je mleko vsakokrat delno posneto, iz več zaporednih molž, pri katerih je mleko enkrat delno posneto, ali iz ene same molže, pri kateri je mleko delno posneto. Lahko se uporabi surovo mleko ali mleko, toplotno obdelano pri temperaturi 57 do 68 °C, pri čemer mora biti rezultat preskusa s fosfatazo pozitiven. Dovoljena ni nobena druga obdelava mleka, razen tistih, ki so izrecno določene v tej specifikaciji proizvoda.“

Naslednje besedilo je črtano:

Pri proizvodnji sira „Asiago“„prodotto della montagna“ (gorski proizvod) je dovoljeno zbrati mleko več molž najpozneje v 48 urah po prvi molži in tudi pri tej vrsti proizvoda se mora predelava začeti v 48 urah po vnosu v sirarno, kot je navedeno v prejšnjih odstavkih.

Z naslednjo spremembo se uvede možnost uporabe rastlinskega sirila in črta uporaba lizocima.

Naslednje besedilo:

„Mleko, predelano za proizvodnjo sira ‚Asiago‘‚pressato‘, mora biti polnomastno, mešanica v kadi pa mora biti sestavljena iz mleka, mlečnokislinske starterske kulture, govejega sirila in po potrebi manjše količine natrijevega klorida. Med predelavo se lahko poleg tega iz tehnoloških razlogov doda nekaj pitne vode. Pri proizvodnji sira ‚Asiago d’allevo‘ je mleko, namenjeno predelavi, delno posneto, pri čemer se mu po potrebi doda lizocim (E1105) v zakonsko omejeni količini. Mešanica je torej sestavljena iz delno posnetega mleka, mlečnokislinske starterske kulture, govejega sirila ter po potrebi manjših količin natrijevega klorida in lizocima. Uporaba lizocima (E1105) je vsekakor prepovedana pri proizvodnji sira z ZOP ‚Asiago‘ z dodatno navedbo ‚prodotto della montagna‘.“

je nadomeščeno z:

„Mleko, predelano za proizvodnjo sira ‚Asiago‘‚fresco‘ (svež), mora biti polnomastno, mešanica v posodi pa mora biti sestavljena iz polnomastnega mleka, mlečnokislinske starterske kulture, govejega sirila ali rastlinskega koagulanta in po potrebi manjše količine natrijevega klorida. Med predelavo se lahko poleg tega iz tehnoloških razlogov doda nekaj pitne vode. Mleko, predelano za proizvodnjo sira ‚Asiago‘‚stagionato‘ (zorjen), mora biti delno posneto, mešanica v posodi pa mora biti sestavljena iz delno posnetega mleka, mlečnokislinske starterske kulture, govejega sirila ali rastlinskega koagulanta in po potrebi majhne količine natrijevega klorida.

S spremembo je uveden rastlinski koagulant za dve vrsti sira „Asiago“ kot rešitev za zamenjavo govejega sirila. Prvotno se je pri proizvodnji sira „Asiago“ tradicionalno uporabljal rastlinski koagulant: dokazi dejansko pričajo o uporabi izvlečka osata kot rastlinskega koagulanta na visoki planoti Asiago. Nedavna študija Agenzia regionale Veneto Agricoltura kaže, da se organoleptične in senzorične značilnosti sirov „Asiago“„fresco“ (svež) in „stagionato“ (zorjen) ohranijo tudi pri uporabi rastlinskega koagulanta.

Ta dodatek omogoča tudi odziv na nekatere zahteve trga.

Poleg tega se črta možnost uporabe lizocima, encima, ki ima vlogo konzervansa. To pomožno tehnološko sredstvo se redko uporablja pri proizvodnji sira „Asiago“ in ne izhaja iz tradicionalne uporabe, pri čemer je njegova uporaba za izboljšanje kakovosti krme nepotrebna.

Besedilo člena 7 veljavne specifikacije proizvoda „Pogoji shranjevanja in zorenja“ je bilo prestavljeno na konec člena 5 predlagane specifikacije proizvoda, kjer nadomešča pododstavek „Pogoji shranjevanja in zorenja“.

Črtan je naslednji odstavek, ki se nanaša na fazo pred soljenjem:

„Hlebci se pred soljenjem vsaj 48 ur hranijo v prostorih s temperaturo 10 do 15 °C in relativno vlažnostjo 80 do 85 %.“

Ta odstavek je opisoval fazo pred soljenjem („frescura“), ki je zdaj del faze zorenja sira, ker so parametri, opisani v odstavku, enaki tistim, ki so predlagani za zorenje.

Stavek v zvezi z najkrajšim predpisanim časom zorenja sira „Asiago“„stagionato“ (zorjen) je preoblikovan.

Naslednje besedilo:

je nadomeščeno z:

Za zagotovitev kakovostnejšega proizvoda na organoleptični/kvalitativni ravni in enotnega časa zorenja za vse proizvodne serije, je določeno, da mora biti najkrajši čas zorenja pred trženjem 90 dni od datuma proizvodnje.

Še ena sprememba se nanaša na pogoje v zvezi s temperaturo in vlago v zvezi z zorenjem.

Naslednje besedilo:

„Zorenje mora potekati na ozemlju območja proizvodnje v prostorih s temperaturo 10 do 15 °C in relativno vlažnostjo 80 do 85 %.“

je nadomeščeno z:

S spremembo sta razpona temperature in vlage nadomeščena z najmanjšo vrednostjo temperature, za katero se zdi, da je ustreznejša za izražanje optimalnih pogojev zorenja sira „Asiago“. Poleg tega ta najmanjša vrednost temperature ustreza naravnim okoljskim razmeram in omogoča – tudi brez lizocima – učinkovitejše preprečevanje prekomerne fermentacije sira pri dolgem zorenju.

Povezava

Dodan se poseben člen v zvezi s povezavo, ki je ni v veljavni specifikaciji proizvoda, temveč le v objavljenem povzetku. Členu 6 specifikacije proizvoda in točki 5 enotnega dokumenta se doda naslednje besedilo.

„Člen 6

Povezava proizvoda z območjem proizvodnje

Sir ‚Asiago‘, ki je bil prvotno proizvajan na visoki planoti Asiago v pokrajini Vicenza ob meji s pokrajino Trento, je zaradi številnih zgodovinskih in tradicionalnih elementov vraščen v ta čas in ozemlje. Proizvodnja sira ‚Asiago‘ sega v leto 1000 in je od takrat potekala vse do začetka 20. stoletja, tudi na sosednjih območjih visoke planote Asiago, na območju s polmerom približno 80 kilometrov.

To območje leži poleg zgodovinskega območja, kjer so rejci z visoke planote Asiago, ki so bili prisiljeni bežati pred vojaškimi manevri prve svetovne vojne (1915–1918), našli primerne agronomske, okoljske in podnebne pogoje za rejo goveda in nadaljevanje sirarske tradicije.

Območje proizvodnje sira ‚Asiago‘ zajema regijo, ki jo sestavljajo visoke planote Asiago, Lavarone, Vezzena in Folgaria, ki oblikujejo območje porekla, trentinske gore, vmesno hribovito območje, ki vključuje hribe Monte Grappa, Breganze, Schio, Valdagno in Chiampo, ter pas namakanih ravnin pokrajin Vicenza, Padova in Treviso.

Območje proizvodnje ponuja enotne podnebne in talne razmere glede količine padavin in temperature. Tla so pretežno apnenčasta. Trajne krmne rastline so razširjene v vseh višinskih pasovih; zanje so značilne trave in naravne stročnice ter žita (pšenica, ječmen, koruza). Na gorskem območju je negozdna kmetijska površina v celoti namenjena pašnikom oziroma travinju za košnjo in pašo.

Pasme goveda, ki so najbolj razširjene na tem območju, so frisona italiana (italijanski rod holštajn-frizijske pasme), alpsko rjavo (bruna alpina), rendena in rdeče-belo govedo (pezzata rossa).

Izredno pomembno vlogo ima človeški dejavnik. S prenosom stare sirarske obrti v regiji in tehnik predelave mleka v sir se je ohranila nespremenjena značilna metoda proizvodnje, pri kateri se dosledno uporabljajo stalni postopki.“